રાજ્ય સરકારે ૨૧ આઈએએસ ઓફિસરોની બદલી કરી છે. ૧૧મીના ગુરુવારે નવગુજરાત સમયે દર્શાવેલી શક્યતા મુજબ જ ગૃહ વિભાગના અધિક મુખ્ય સચિવ પદે ગુજરાત સ્ટેટ ફર્ટિલાઈઝર એન્ડ કેમિકલ્સ લી.ના એમડી આનંદ મોહન તિવારીને નિયુક્ત કરવામાં આવ્યા છે. અમદાવાદ મ્યુનિ. કમિશનરપદે વિવાદાસ્પદ બનેલા મુકેશ કુમારને બદલીને પ્રાયમરી, માધ્યમિક શિક્ષણ વિભાગના સચિવપદે મૂકવામાં આવ્યા છે. વિદેશથી લાંબી સ્ટડી ટૂર પરથી પરત ફરેલા વિજય નહેરાને અમદાવાદ મ્યુનિસિપલ કમિશનરપદે નિમવામાં આવ્યા છે. વડોદરા મ્યુનિ. કમિ.ના પદેથી ડો. વિનોદ રાવને બદલીને તેમના સ્થાને ગુજરાત મેરી ટાઈમ બોર્ડના સીઈઓ અજય ભાદુને મૂકવામાં આવ્યા છે.